title: Решение на Съвета от 7 юни 2007 година за назначаване на 27 членове на Управителния съвет на Европейската агенция за химически продукти

text:
               16.6.2007

               BG

               Официален вестник на Европейския съюз

               C 134/6

      РЕШЕНИЕ НА СЪВЕТА

   от 7 юни 2007 година
   за назначаване на 27 членове на Управителния съвет на Европейската агенция за химически продукти
   (2007/C 134/04)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид член 79 от Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химични вещества (REACH) и за създаване на Европейска агенция за химически продукти (1),
   като има предвид, че:

               (1)

               В член 79 от Регламент (ЕО) № 1907/2006 се предвижда, че Съветът следва да назначи по един представител от всяка държава-членка за член на Управителния съвет на Европейската агенция за химически продукти.

               (2)

               Членовете на Управителния съвет следва да се назначават въз основа на съответния им опит и експертни знания в областта на химическата безопасност или управлението на химическите вещества, като в същото време се гарантира, че сред членовете на съвета има такива, притежаващи съответните експертни познания в областта на общите, финансовите и юридическите въпроси.

               (3)

               В работата на Управителния съвет следва да се осигури приемственост. За тази цел първите назначени членове не бива да приключват мандатите си едновременно. Следователно дванадесет членове следва да бъдат назначени до 31 май 2013 г., а останалите — до 31 май 2011 г.

               (4)

               Съветът получи кандидатури от всички държави-членки,

         РЕШИ:
   Член 1
   Следните лица се назначават за членове на Управителния съвет на Европейската агенция за химически продукти за срок от 1 юни 2007 г. до 31 май 2013 г. (име, гражданство, дата на раждане):

               —

               Г-н Karel BLÁHA, Чешка република, 20 декември 1953 г.

               —

               Г-жа Ana FRESNO RUIZ, Испания, 31 януари 1952 г.

               —

               Г-жа Odile GAUTHIER, Франция, 24 юли 1962 г.

               —

               Г-н Martin LYNCH, Ирландия, 13 август 1946 г.

               —

               Г-н Antonello LAPALORCIA, Италия, 13 юни 1952 г.

               —

               Г-н Claude GEIMER, Люксембург, 26 юли 1951 г.

               —

               Д-р Zoltán ADAMIS, Унгария, 19 октомври 1937 г.

               —

               Д-р Arnoldus Wilhelmus VAN DER WIELEN, Нидерландия, 26 юни 1945 г.

               —

               Д-р Thomas JAKL, Австрия, 13 юни 1965 г.

               —

               Д-р Marta CIRAJ, Словения, 12 февруари 1956 г.

               —

               Г-н Jukka MALM, Финландия, 26 април 1960 г.

               —

               Г-жа Ethel FORSBERG, Швеция, 5 април 1956 г.

         Член 2
   Следните лица се назначават за членове на Управителния съвет на Европейската агенция за химически продукти за срок от 1 юни 2007 г. до 31 май 2011 г. (име, гражданство, дата на раждане):

               —

               Г-н Maarten ROGGEMAN, Белгия, 18 декември 1979 г.

               —

               Г-жа Ekaterina Spasova GECHEVA-ZAHARIEVA, България, 8 август 1975 г.

               —

               Г-н Helge ANDREASEN, Дания, 1 октомври 1948 г.

               —

               Г-н Alexander NIES, Германия, 27 януари 1956 г.

               —

               Г-жа Maria ALAJÕE, Естония, 3 ноември 1969 г.

               —

               Г-жа Maria-Miranda XEPAPADAKI-TOMARA, Гърция, 12 ноември 1947 г.

               —

               Г-н Leandros NICOLAIDES, Кипър, 11 февруари 1950 г.

               —

               Г-жа Ilze KIRSTUKA, Латвия, 30 юли 1950 г.

               —

               Г-жа Aurelija BAJORAITIENĖ, Литва, 23 декември 1964 г.

               —

               Г-н Francis E FARRUGIA, Малта, 18 декември 1945 г.

               —

               Г-жа Katarzyna KITAJEWSKA, Полша, 13 февруари 1952 г.

               —

               Г-н António Nuno FERNANDES GONÇALVES HENRIQUES, Португалия, 30 юли 1951 г.

               —

               Г-жа Rodica MOROHOI, Румъния, 9 юли 1971 г.

               —

               Г-жа Edita NOVÁKOVÁ, Словакия, 8 юли 1956 г.

               —

               Д-р John ROBERTS, Обединено кралство, 29 юни 1951 г.

         Член 3
   Настоящото решение се публикува в Официален вестник на Европейския съюз.

      Съставено в Люксембург на 7 юни 2007 година.

            За Съвета

            Председател

         M. GLOS

      (1)  ОВ L 396, 30.12.2006 г., стр. 1.


title: Решение 2008/922/ОВППС на Съвета от 8 декември 2008 година за изпълнение на Обща позиция 2004/161/ОВППС за подновяване на ограничителните мерки срещу Зимбабве

text:
               10.12.2008

               BG

               Официален вестник на Европейския съюз

               L 331/22

      РЕШЕНИЕ 2008/922/ОВППС НА СЪВЕТА

   от 8 декември 2008 година
   за изпълнение на Обща позиция 2004/161/ОВППС за подновяване на ограничителните мерки срещу Зимбабве
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Обща позиция 2004/161/ОВППС на Съвета (1), и по-специално член 6 от нея във връзка с член 23, параграф 2 от Договора за Европейския съюз,
   като има предвид, че:

               (1)

               С Обща позиция 2004/161/ОВППС Съветът прие мерки по-конкретно за препятстване влизането или транзитното преминаване през територията на държавите-членки, както и за замразяване на средствата и икономическите ресурси на членове на правителството на Зимбабве и на физическите или юридическите лица, образувания или организации, свързани с тях, а така също и на други физически или юридически лица, включени в списъка в приложението към горепосочената обща позиция, чиито дейности сериозно нарушават демокрацията, зачитането на правата на човека и на принципите на правовата държава в Зимбабве.

               (2)

               В резултат на организираните и извършени от властите на Зимбабве актове на насилие по време на кампанията за президентски избори през 2008 г. Съветът реши да добави някои други лица и образувания в списъка, даден в приложението към Обща позиция 2004/161/ОВППС, чрез приемане на 22 юли 2008 г. на Решение 2008/605/ОВППС (2).

               (3)

               Съветът реши също така да подсили ограничителните мерки по отношение на забраната за влизане или транзитно преминаване през територията на държавите-членки на физическите лица, изброени в приложението към Обща позиция 2004/161/ОВППС, чрез приемане на 31 юли 2008 г. на Обща позиция 2008/632/ОВППС (3).

               (4)

               Поради продължаването на актовете на насилие, организирани и извършвани от властите на Зимбабве, както и поради продължителното препятстване на изпълнението на политическото споразумение, подписано на 15 септември 2008 г., е уместно да се добавят някои лица в списъка, даден в приложението към Обща позиция 2004/161/ОВППС.

               (5)

               В същото време не са налице повече причини едно лице да продължава да фигурира в списъка, даден в приложението към Обща позиция 2004/161/ОВППС.

               (6)

               Следователно е уместно да се преразгледа приложението към Обща позиция 2004/161/ОВППС,

         РЕШИ:
   Член 1
   1.   Лицата, фигуриращи в приложение I към настоящото решение, се добавят към списъка, съдържащ се в приложението към Обща позиция 2004/161/ОВППС.
   2.   Лицата, фигуриращи в приложение II към настоящото решение, се заличават от списъка, съдържащ се в приложението към Обща позиция 2004/161/ОВППС.
   Член 2
   Настоящото решение поражда действие от датата на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 8 декември 2008 година.

            За Съвета

            Председател

         B. KOUCHNER

      (1)  ОВ L 50, 20.2.2004 г., стр. 66.

      (2)  ОВ L 194, 23.7.2008 г., стр. 34.

      (3)  ОВ L 205, 1.8.2008 г., стр. 53.

      ПРИЛОЖЕНИЕ I
      Лица, посочени в член 1, параграф 1

                              173.

                              Newton Kachepa

                  Депутат от избирателен район Mudzi North, пряко свързан с терора, налаган преди и след изборите

                              174.

                              Майор Kairo (известен още като Cairo) Mhandu

                  Член на Националната армия на Зимбабве (ZNA), пряко свързан с терора, налаган преди и след изборите

                              175.

                              Бригаден генерал Sibusio Bussie Moyo

                  Член на Националната армия на Зимбабве (ZNA), пряко свързан с терора, налаган преди и след изборите

                              176.

                              Бригаден генерал Richard Ruwodo

                  Повишен на 12 август в ранг генерал-майор (пенсиониран), бивш изпълняващ длъжността постоянен заместник секретар на Министерството на отбраната и пряко свързан с терора, налаган преди и след изборите

                              177.

                              Misheck Nyawani

                  Суперинтендант (пенсиониран), пряко свързан с терора, налаган преди и след изборите

                              178.

                              Columbus Mudonhi

                  Помощник полицейски инспектор в Националната полиция на Зимбабве (ZRP), пряко свързан с терора, налаган преди и след изборите

                              179.

                              Isaac Mumba

                  Суперинтендант, пряко свързан с терора, налаган преди и след изборите

                              180.

                              Martin Kwainona

                  Заместник директор на полицията, пряко свързан с терора, налаган преди и след изборите

                              181.

                              Paul Mudzvova

                  Сержант, пряко свързан с терора, налаган преди и след изборите

                              182.

                              Martin Dinha

                  Губернатор на провинция Mashonaland Central

                              183.

                              Faber Chidarikire

                  Губернатор на провинция Mashonaland West

      ПРИЛОЖЕНИЕ II
      Лица, посочени в член 1, параграф 2

                              45.

                              Makoni, Simbarashe

                  Заместник генерален секретар на Политбюро на ZANU PF, отговарящ за икономическите въпроси (бивш министър на финансите), роден на 22.3.1950 г.
                  Член на Политбюро и в качеството си на такъв тясно свързан с правителството и неговата политика.


title: Решение на Съвета от 19 декември 2006 година за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността

text:
Важна правна забележка

|

32006D1016

Официален вестник n° L 414 , 30/12/2006 стр. 0095 - 0103 Официален вестник n° L 200 , 01/08/2007 стр. 0740 - 0748

		Решение на Съветаот 19 декември 2006 годиназа предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността(2006/1016/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 181а от него,като взе предвид предложението на Комисията,като взе предвид становището на Европейския парламент [1],като има предвид, че:(1) От 1963 г. Европейската инвестиционна банка (ЕИБ) извършва операции извън Общността в подкрепа на външните политики на Общността.(2) Повечето от тези операции са извършвани по искане на Съвета и са се облагодетелствали от бюджетна гаранция на Общността, администрирана от Комисията. За последен път гаранцията на Общността е създадена за периода 2000—2007 г. с Решение 2000/24/EО на Съвета от 22 декември 1999 г. относно предоставяне на гаранция от Общността на Европейската инвестиционна банка в случай на загуби, произтичащи от заеми за проекти, осъществявани извън Общността (Централна и Източна Европа, средиземноморските страни, Латинска Америка и Азия, Южноафриканската република) [2] и с Решения 2001/777/EО [3] и 2005/48/EО [4] за специфични на регионални действия по предоставяне на заеми.(3) С оглед да се подкрепи външната политика на ЕС, без да се засегне кредитоспособността на ЕИБ, следва да бъде предоставена на ЕИБ бюджетна гаранция от Общността за дейности, извършвани извън Общността. ЕИБ следва да бъде насърчавана да увеличава дейностите си извън Общността, без да прибягва към гаранцията на Общността, по-специално в предприсъединяващите се страни и Средиземноморието, както и в благоприятните за инвестиции страни от други региони, докато относно естеството на покритието на гаранцията на Общността следва да бъде пояснено дали покрива рискове от политическо или суверенно естество.(4) Гаранцията на Общността следва да покрива загуби по заеми и гаранции по заеми за допустими инвестиционни проекти на ЕИБ, осъществявани в страни, обхванaти от Инструмента за предприсъединителна помощ [5] (ИПП), Инструмента за европейско съседство и партньорство [6] (ЕИДП) и Инструмента за сътрудничество в развитието (ИСР), когато заемното финансиране или гаранцията са отпуснати съгласно подписано споразумение, чийто срок на действие не е изтекъл или което не е прекратено ("финансови операции на ЕИБ").(5) Сумите, които се покриват от гаранцията на Общността съгласно настоящото решение следва да представляват горна граница за финансиране от ЕИБ по гаранцията на Общността. Те не следва да съставят цели, които ЕИБ неизбежно следва да спазва.(6) Външните политики на ЕИБ са ревизирани и разширени през последните години. Такъв е случаят със стратегията за предприсъединяването, както е уредена в стратегическия документ на Комисията за разширяването от 2005 г., за Европейската политика за съседство, както е уредена в стратегическия документ на Комисията от 12 май 2004 г., за подновените партньорства с Латинска Америка и Югоизточна Азия, както и стратегическите партньорства на ЕС с Русия, Китай и Индия.(7) От 2007 г. външните отношения на ЕС ще бъдат подкрепяни и чрез новите финансови инструменти, т.е. ИПП, ЕИДП, ИСР и от Инструмента за стабилност [7].(8) Финансовите операции на ЕИБ следва да бъдат съвместими и да подкрепят външните политики на ЕС, включително специфичните регионални цели. Чрез гарантиране на цялостно сближаване с действията на ЕС, финансирането от ЕИБ следва да допълва политиките, програмите и инструментите за помощ от Общността в различните региони. При това защитата на околната среда и енергийната сигурност на държавите-членки следва да бъдат част от финансовите цели на ЕИБ във всички допустими региони. Финансовите операции на ЕИБ следва да се провеждат в страни, които отговарят на съответните условия, съвместими със споразуменията на ЕС на високо ниво равнище политическите и макроикономическите аспекти.(9) Политическият диалог между Комисията и ЕИБ, както и стратегическото планиране и сближаване между ЕИБ и финансирането от Комисията следва да бъдат засилени. Връзката между дейностите на ЕИБ извън Общността и политиките на ЕС следва да бъде задълбочена посредством засилено сътрудничество между ЕИБ и Комисията, на централно и местно равнище. Подобна засилена координация следва да включва, inter alia, ранни взаимни консултации по политическите въпроси, подготовка на документи от взаимна значимост и проектни разработки. От особено значение ще бъде ранната консултация по стратегически програмни документи, подготвени от Комисията или от ЕИБ, за максимизиране на синергиите между дейностите на ЕИБ и Комисията и измерване на напредъка при изпълнението на съответните политически цели на ЕС.(10) По отношение на страните в процес на присъединяване финансирането от ЕИБ в тези страни следва да отразява приоритетите, определени в партньорствата за присъединяване и европейските партньорства, в споразуменията за стабилизиране ция и асощииранe и в преговорите с ЕС. Фокусът на действието на ЕС в Западните Балкани следва да продължава да се измества непрестанно от възстановяване към предприсъединяване. В този контекст дейността на ЕИБ в допълнение следва да цели насърчаване на институционалното изграждане, когато това е уместно, в сътрудничество с други международни финансови институции (МФИ), които действат в региона. През периода 2007—2013 г. финансирането на страните-кандидатки (Хърватска, Турция и Бившата югославска република Македония) следва да се извършва прогресивно в рамките на предприсъединителния инструмент на ЕИБ, който следва да бъде разширяван с времето, за да обхване потенциалните страни кандидатки от Западните Балкани в съответствие с развитието на процеса на тяхното присъединяване.(11) По отношение на страните, обхванати от ЕИДП, ЕИБ следва да продължи и да укрепва своята дейност в средиземноморския регион, като засилва фокуса си върху развитието на частния сектор. В това отношение е необходимо сътрудничество със страните партньори с цел улесняване развитието на частния сектор и насърчаване на структурната реформа, особено реформата на финансовия сектор, както и други мерки за улесняване на дейността на ЕИБ, по-специално да гарантира, че ЕИБ може да издава облигации на местните пазари. По отношение на Източна Европа, Южен Кавказ и Русия ЕИБ следва да засили своята дейност в засегнатите страни съобразно съответните условия, съвместими със споразуменията на ЕС на високо равнище с въпросната страна относно политическите и макроикономическите аспекти. В този регион ЕИБ следва да финансира проекти от значителен интерес за ЕС в областта на транспорта, енергетиката, телекомуникациите и екологичната инфраструктура. Следва да бъде даден приоритет на проекти по разширяване на основни оси на трансевропейската мрежа, проекти с трансгранично приложение за една или повече държави-членки и основни проекти, които благоприятстват регионалната интеграция чрез засилване на връзките. В сектора на околната среда ЕИБ следва да даде главно приоритет в Русия на проекти за партньорството в сферата на околната среда в рамките на северното измерение. В сектора на енергетиката стратегическите енергийни доставки и енергийните транспортни проекти са от особена важност. Финансовите операции на ЕИБ в този регион следва да бъдат извършвани в тясно сътрудничество с Европейската банка за възстановяване и развитие (ЕБВР), по-специално по отношение на условията, които предстои да бъдат изложени в тристранния меморандум за разбирателство между Комисията, ЕИБ и ЕБВР.(12) Финансирането от ЕИБ в азиатските и латиноамериканските страни ще бъде постепенно приведено в съответствие със стратегията на ЕС за сътрудничество в тези региони и ще допълва инструментите, финансирани с бюджетните ресурси на Общността. ЕИБ следва да се стреми постепенно да разширява дейността си по отношение на голям брой страни в тези региони, включително в по-малко развитите страни. В подкрепа на целите на ЕС финансирането от ЕИБ в азиатските и латиноамериканските страни следва да се фокусира върху екологичната устойчивост (включително смекчаване промяната на климата) и проектите в областта на енергийната сигурност, както и върху продължаващата подкрепа на ЕС в Азия и Латинска Америка чрез преки чуждестранни инвестиции и трансфер на технологии и ноу-хау. Като взема под внимание рентабилността, ЕИБ следва да може да работи и директно с местни компании, по-специално в областта на екологичната устойчивост и енергийната сигурност. При средносрочния преглед ще се преразгледат целите на финансиране от ЕИБ в Азия и Латинска Америка.(13) В Централна Азия ЕИБ следва да се фокусира върху основните проекти в областта на енергийните доставки и енергийния транспорт, с трансгранично приложение. Финансиране от ЕИБ в Централна Азия следва да се извършва в тясно сътрудничество с ЕБВР, по-специално съобразно условията, които предстои да бъдат изложени в тристранния меморандум за разбирателство между Комисията, ЕИБ и ЕБВР.(14) За да се допълни дейността на ЕИБ по споразумението от Котону за страните от АКТБ, в Южна Африка ЕИБ следва да се фокусира върху инфраструктурни проекти от обществен интерес (включително общинска инфраструктура, електрическо снабдяване и водоснабдяване) и подкрепа за частния сектор, включително МСП. Прилагането на разпоредбите за икономическо сътрудничество съгласно споразумението за търговия, развитие и сътрудничество между ЕС и Южна Африка ще насърчава още повече дейността на ЕИБ в този регион.(15) С оглед ускоряване на сближаването на цялостната подкрепа на ЕС в съответните региони, следва да се търсят възможности за комбиниране на финансирането на ЕИБ с бюджетните ресурси на ЕС, доколкото е уместно, под формата на безвъзмездна помощ, рисков капитал и лихвени субсидии, в едно с техническата помощ за подготовка на проекти, прилагане или подобряване на законодателната и регулаторна рамка, чрез ИПП, ЕИДП, инструмента за стабилност и за Южна Африка — ИСР.(16) ЕИБ вече тясно си сътрудничи с МФИ и с европейски институции на двустранна основа. Това сътрудничество се ръководи от специфични за регионите меморандуми за разбирателство, които следва да бъдат одобрени от управителните органи на ЕИБ. При финансовите си операции извън ЕС, които попадат в обхвата на настоящото решение, ЕИБ следва да се стреми да насърчава по-нататъшната координация и сътрудничество с МФИ и с европейските институции на двустранна онова, когато това е уместно, включително сътрудничество по условията на сектора, повишено използване на съвместно финансиране и участие с други МФИ в глобални инициативи като тези, които насърчават координацията и ефективността.(17) Следва да се подобри отчитането на ЕИБ и Комисията относно финансовите операции. На база на получената от ЕИБ информация Комисията следва да се отчита на годишна основа пред Европейския парламент и Съвета за финансовите операции на ЕИБ, извършвани съгласно настоящото решение. Отчетът следва да съдържа, по-специално раздел относно приноса в съответствие с политиките на ЕС, както и раздел за сътрудничеството с Комисията, други МФИ и двустранни донори, включително по съвместно финансиране.(18) Гаранцията на Общността, установена с настоящото решение, следва да покрие финансовите операции на ЕИБ, подписани за периода, който започва на 1 февруари 2007 г. и завършва на 31 декември 2013 г. С цел да се направи преглед на развитията по време на първата половина на този период ЕИБ и Комисията следва да подготвят средносрочен преглед на решението. Този преглед следва да включва по-специално външна оценка, чиито условия са определени в приложение II.(19) Финансовите операции на ЕИБ следва да продължат да бъдат управлявани в съответствие с правилата и процедурите на ЕИБ, включително съответните мерки за контрол, както и съответните правила и процедури относно Сметната палата и OLAF.(20) Гаранционният фонд за външни дейности ("Гаранционният фонд"), създаден с Регламент (EО, Евратом) № 2728/94 на Съвета, следва да продължава да предоставя ликвиден резерв за бюджета на Общността срещу загуби от финансови операции на ЕИБ [8].(21) ЕИБ следва да подготви в консултация с Комисията индикативна многогодишна програма за обема на подписаните финансови операции на ЕИБ, така че да осигури подходящ бюджетен план за подсигуряване на гаранционния фонд. Комисията следва да отчете този план в своето редовно бюджетно програмиране, което предава на бюджетния орган,РЕШИ:Член 1Гаранция и горна граница1. Общността предоставя на Европейската инвестиционна банка ("ЕИБ") глобална гаранция ("гаранция на Общността") за плащания, които не са получени от ЕИБ, но са дължими към нея, по отношение на заеми и гаранции по заеми за допустими инвестиционни проекти на ЕИБ, осъществявани в страни, обхванати от настоящото решение, когато заемното финансиране или гаранцията са предоставени съгласно подписано споразумение, чийто срок на действие не е изтекъл или което не е прекратено ("финансови операции на ЕИБ"), и е предоставено в съответствие с правилата и процедурите на ЕИБ и в подкрепа на съответните цели на външната политика на Европейския съюз.2. Гаранцията на Общността се ограничава до 65 % от общата сума на отпуснатите кредити и гаранции, предоставени по финансови операции на ЕИБ, без възстановените суми плюс всички свързани с тях суми.3. Максималната горна граница на финансовите операции на ЕИБ за периода, посочен в параграф 6, като се извадят сторнираните суми, не превишава 27800 милиона EUR. Тази максимална горна граница се разбива на две части:a) основна горна граница с фиксиран максимален размер от 25800 милиона EUR, включително регионалното разпределение, определено в параграф 4, което покрива целия период, посочен в параграф 6;б) факултативен мандат в размер на 2000 милиона EUR. Активирането на цялата или част от тази факултативна сума и нейното регионално разпределение ще се решава от Съвета в съответствие с процедурата, предвидена в член 181a, параграф 2 от Договора. Решението ще се основава на резултатите от средносрочния преглед, уреден в член 9.4. Основната горна граница, посочена в параграф 3, буква а), се разбива на следните задължителни регионални горни граници:a) страни в процес на присъединяване: 8700 милиона EUR;б) съседски и партньорски страни: 12400 милиона EUR;разделени на следните индикативни групи горни граници:i) Средиземноморие: 8700 милиона EUR;ii) Източна Европа, Южен Кавказ и Русия: 3700 милиона EUR;в) Азия и Латинска Америка: 3800 милиона EUR;разделени на следните индикативни групи горни граници:i) Латинска Америка: 2800 милиона EUR;ii) Азия: 1000 милиона EUR;г) Южноафриканска република: 900 милиона EUR.5. В рамките на регионалните горни граници управителните органи на ЕИБ могат да решат да преразпределят сума до 10 % от регионалната горна граница между отделните групи горни граници.6. Гаранцията на Общността покрива финансови операции на ЕИБ, подписани в периода, който започва на 1 февруари 2007 г. и завършва на 31 декември 2013 г.7. Ако при изтичането на периода, посочен в параграф 6, Съветът не е приел решение за предоставяне на нова гаранция на Общността на ЕИБ за нейните финансови операции извън Общността, този период автоматично се удължава с шест месеца.Член 2Обхванати страни1. Списъкът на страните, подходящи или потенциално подходящи за финансиране от ЕИБ в рамките на гаранция от Общността, е установен в приложение I.2. За страните, които са изброени в приложение I и са маркирани със знака "*" и за други страни, които не са изброени в приложение I, дали тези страни са подходящи за финансиране от ЕИБ в рамките на гаранция от Общността се решава от Съвета за всеки отделен случай и в съответствие с процедурата по член 181a, параграф 2 от Договора.3. Гаранцията на Общността покрива само финансови операции на ЕИБ, извършвани в страни, които са сключили рамково споразумение с ЕИБ, което установява правните условия, по които финансови операции от ЕИБ следва да се извършват.4. В случай на сериозна загриженост за политическата или икономическата ситуация в дадена страна Съветът може да реши да суспендира ново финансиране от ЕИБ по гаранция на Общността в тази страна в съответствие с процедурата по член 181a, параграф 2 от Договора.5. Гаранцията на Общността не покрива финансови операции на ЕИБ в определена страна, когато споразумението относно подобни финансови операции на ЕИБ е подписано след присъединяването на страната към ЕС.Член 3Съвместимост с политиките на Европейския съюз1. Съвместимостта на външните действия на ЕИБ с целите на външната политика на Европейския съюз се засилва с цел да се максимизират синергиите от финансирането на ЕИБ и бюджетните ресурси на Европейския съюз, предимно чрез редовен и систематичен диалог и предварителни консултации по:a) стратегически документи, подготвени от Комисията, такива като стратегически документи за страни и региони, планове за действие и предприсъединителни документи;б) стратегически документи за планиране и проектни разработки на ЕИБ;в) други политически и оперативни аспекти.2. Сътрудничеството се осъществява на диференцирана за различните региони основа, като се взема предвид ролята на ЕИБ, както и политиките на Европейския съюз във всеки регион.3. Финансова операция на ЕИБ не се включва в покритието на гаранцията на Общността, ако Комисията предостави отрицателно становище за тази операция в рамките на процедурата по член 21 от Устава на ЕИБ.4. Съвместимостта на финансовите операции на ЕИБ с целите на външната политика на Европейския съюз се наблюдава в съответствие с член 6.Член 4Сътрудничество с други международни финансови институции1. Финансовите операции на ЕИБ се извършват прогресивно, по целесъобразност, в сътрудничество между и/или посредством съвместно финансиране от ЕИБ и други МФИ или европейски институции на двустранна основа с цел да се максимизират синергиите, сътрудничеството и ефективността, както и да се осигури разумно разпределение на риска и съгласувани проектни и секторни условия.2. Това сътрудничество се улеснява чрез координация, извършвана особено в контекста на меморандуми за разбирателство, където е подходящо, между Комисията, ЕИБ и основните МФИ и европейски институции на двустранна основа, които работят в различните региони.3. Сътрудничеството с МФИ и другите донори се оценява при средносрочния преглед, уреден в член 9.Член 5Покритие и условия на гаранцията на Общността1. За финансови операции на ЕИБ, които са извършени в дадена държава или са гарантирани от тази държава и за други финансови операции на ЕИБ, които са извършени чрез регионални или местни органи или притежавани от държавата и/или контролирани от държавата публични предприятия или институции, когато тези други финансови операции на ЕИБ имат подходяща оценка за кредитния риск от страна на ЕИБ, като се вземе предвид ситуацията на кредитния риск в съответната страна гаранцията на Общността покрива всички плащания, които не са получени от ЕИБ, но са дължими към нея ("цялостна гаранция").За целите на настоящия член и член 6, параграф 4 понятието "държава" включва Западния бряг и Ивицата Газа, представлявани от палестинската власт и Косово, представлявано от Мисията на ООН за временна администрация.2. За финансови операции на ЕИБ, различни от посочените в параграф 1, гаранцията на Общността покрива всички плащания, които не са получени от ЕИБ, но са дължими към нея, когато неполучаването на плащанията е причинено от настъпването на един от следните политически рискове ("гаранция срещу политически рисове"):a) невъзможност за превод на валута;б) отчуждаване;в) война или граждански безредици;г) отказ от правосъдие при нарушаване на договора.Член 6Отчитане и осчетоводяване1. Комисията се отчита ежегодно пред Европейския парламент и Съвета за финансовите операции на ЕИБ, извършвани съгласно настоящото решение. Отчетът включва оценка на въздействието и ефективността на финансовите операции на ЕИБ на ниво проект, сектор, страна и регион, както и на приноса на финансовите операции на ЕИБ към изпълнението на целите на външната политика на Европейския съюз, като взема предвид оперативните цели на ЕИБ. Той също така включва оценка на степента на сътрудничеството между ЕИБ и Комисията, както и между ЕИБ и други МФИ и донори на двустранна основа.2. За целите на параграф 1 ЕИБ предоставя на Комисията ежегодно отчети за финансовите си операции, извършвани съгладно настоящото решение и за изпълнението на целите на външната политика на Европейския съюз, включително сътрудничеството с други МФИ.3. ЕИБ предоставя на Комисията статистическа, финансова и счетоводна информация за всяка от финансовите си операции, каквато е необходима за изпълнението на нейните задължения да се отчита или за исканията на Европейската сметна палата за одиторски сертификат за неуредените суми по финансовите операции на ЕИБ.4. За целите на осчетоводяването и отчитането пред Комисията на рисковете, покрити от цялостната гаранция, ЕИБ предоставя на Комисията собствена оценка на риска и степенувана информация относно финансовите операции на ЕИБ със заемодатели или гарантирани длъжници, различни от държави.5. ЕИБ предоставя информацията, посочена в параграфи 2, 3 и 4, на собствени разноски.Член 7Възстановяване на плащания, извършени от Комисията1. Ако Комисията извърши плащане в рамките на гаранцията от Общността, ЕИБ от името и за сметка на Комисията води исковете за възстановяване на платените суми.2. ЕИБ и Комисията сключват споразумение, в което се установяват подробни разпоредби и процедури относно исковете за възстановяване, не по-късно от датата на сключване на споразумението, посочено в член 8.Член 8Гаранционно споразумениеЕИБ и Комисията сключват гаранционно споразумение, в което се установяват подробни разпоредби и процедури относно гаранцията на Общността.Член 9Преглед на решението1. Комисията представя пред Европейския парламент и Съвета средносрочен отчет за прилаганeто на настоящото решение в срок до 30 юни 2010 г., който се придружава, ако е уместно, от предложение за неговото изменение, което съдържа външна оценка, чиито условия са определени в приложение II към настоящото решение.2. Комисията представя окончателен отчет за прилаганeто на настоящото решение в срок до 31 юли 2013 г.Член 10ПрилаганеНастоящото решение влиаза в сила на третия ден след публикуването му в Официален вестник на Европейския съюз.Съставено в Брюксел на 19 декември 2006 година.За СъветаПредседателJ. Korkeaoja[1] Становище от на 30 ноември 2006 г. (все още непубликувано в Официален вестник).[2] ОВ L 9, 13.1.2000 г., стр. 24. Решение, последно изменено с Решение 2006/174/EО (ОВ L 62, 3.3.2006 г., стр. 26).[3] ОВ L 292, 9.11.2001 г., стр. 41.[4] ОВ L 21, 25.1.2005 г., стр. 11.[5] Регламент (EО) № 1085/2006 на Съвета от 17 юли 2006 г. (ОВ L 210, 31.7.2006 г., стр. 82).[6] Регламент (EО) № 1638/2006 на Европейския парламент и на Съвета от 24 октомври 2006 г. (ОВ L 310, 9.11.2006 г., стр. 1).[7] Регламент (EО) № 1717/2006 на Европейския парламент и на Съвета от 15 ноември 2006 г. (ОВ L 327, 24.11.2006 г., стр. 1).[8] ОВ L 293, 12.11.1994 г., стр. 1. Регламент, последно изменен с Регламент (EО, Евратом) № 2273/2004 (ОВ L 396, 31.12.2004 г., стр. 28).--------------------------------------------------ПРИЛОЖЕНИЕ IРегиони и страни, обхванати от член 1A. СТРАНИ В ПРОЦЕС НА ПРИСЪЕДИНЯВАНЕ1. Страни кандидаткиХърватия, Турция, Бивша югославска Република Македония.2. Потенциални страни кандидаткиАлбания, Босна и Херцеговина, Черна гора, Сърбия, Косово съгласно Резолюция 1244 (1999 г.) на Съвета за сигурност на Организацията на обединените нации.B. СЪСЕДСКИ И ПАРТНЬОРСКИ СТРАНИ1. СредиземноморскиАлжир, Египет, Западния бряг и Ивицата Газа, Израел, Йордания, Ливан, Либия (*), Мароко, Сирия, Тунис.2. Източна Европа, Южен Кавказ и РусияИзточна Европа: Молдова, Украйна, Беларус (*)Южен Кавказ: Армения, Азербайджан, Грузия;Русия: Русия.C. АЗИЯ И ЛАТИНСКА АМЕРИКА1. Латинска АмерикаАржентина, Боливия, Бразилия, Чили, Колумбия, Коста Рика, Еквадор, Ел Салвадор, Гватемала, Хондурас, Мексико, Никарагу, Панама, Парагвай, Перу, Уругвай, Венецуела.2. АзияАзия (без Централна Азия):Афганистан (*), Бангладеш, Бутан (*), Бруней, Камбоджа (*), Китай (включително Хонконг и специалните административни региони на Макао), Индия, Индонезия, Ирак (*), Южна Корея, Лаос, Малайзия, Малдиви, Монголия, Непал, Пакистан, Филипините, Сингапур, Шри Ланка, Тайван (*), Тайланд, Виетнам, Йемен.Централна Азия:Казахстан (*), Киргизстан (*), Таджикистан (*), Туркменистан (*), Узбекистан (*).D. ЮЖНА АФРИКАЮжна Африка.--------------------------------------------------ПРИЛОЖЕНИЕ IIСредносрочен преглед и условия за оценка на външния мандат на ЕИБСредносрочен прегледНезависим средносрочен преглед на външното финансиране на ЕИБ се извършва в срок до 2010 г. Този преглед, който ще се основава изцяло на независима външна оценка, която ще се предостави на Съвета, ще даде основата за решение от държавите-членки, дали да се разреши евентуален факултативен мандат, и ако се разреши до каква степен с оглед допълване на заемните средства в периода след 2010 г. във втората фаза, дали да се извършат други изменения на мандата и как да се осигури максимална добавена стойност и ефективност на операциите на ЕИБ. Комисията ще предостави средносрочния преглед на Европейския парламент и на Съвета до 30 юни 2010 г. като основа за предложение за изменение на мандата. Съветът взема съответното решение след консултиране с Европейския парламент.Рамката на оценкатавключва:a) оценка на дейността по външното финансиране на ЕИБ. Част от оценката ще бъде извършена в сътрудничество с отделите за оценка на ЕИБ и Комисията;б) оценка на по-широкото въздействие на външните кредити на ЕИБ при взаимодействие с други МФИ и други източници за финансиране.Оценката ще бъде наблюдавана и управлявана от управителен комитет, който се състои от няколко "висши лица", които се назначават от Съвета на гуверньорите на ЕИБ и представител на ЕИБ и Комисията. Управителният комитет ще бъде председателстван от едно от тези "висши лица". Той ще заседава не по-късно от първото полугодие на 2008 г.Управителният комитет ще се подкрепя от отделите за оценка на ЕИБ и на Комисията и от външни експерти. Тези външни експерти ще бъдат подбирани посредством тръжните процедури на Комисията. По отношение на условията и критериите за подбор на външните експерти се провеждат консултации с управителния комитет. Разходите за външни експерти се поемат от Комисията и се покриват от бюджетния ред за осигуряване на Гаранционния фонд.Окончателният отчет от оценката, предоставен от управителния комитет, извежда ясни заключения, които се основават на събраната информация, за да се обоснове решението от средносрочния преглед и да се вземе решение относно отпускане на евентуален транш за оставащия период на мандата и за регионалното разпределение на допълнителното финансиране.Обхват на оценкатаОценката обхваща предишните мандати (2000—2006 г.) и първите години на мандата 2007—2013 г. до края на 2009 г. Тя ще изследва обемите на финансиране на проекта, разходването по страни, както и техническата помощ и операциите с рисков капитал. Като отчита ефекта на ниво проект, сектор, регион и страна, изводите от оценката се основават на:a) задълбочена оценка на съответствието, изпълнението (ефикасност, изпълнителност и устойчивост) на операциите на ЕИБ по техните специфични регионални цели, както са заложени първоначално в рамките на съответните външни политики на ЕС, както и на добавената им стойност (предстои да се извърши в сътрудничество със звеното за оценка на ЕИБ и службите на Комисията);б) оценка на съвместимостта със съответните външни политики на ЕС и стратегии, както и на допълнителността и добавената стойност на операциите на ЕИБ през първите години на мандата 2007—2013 г. в рамката на специфичните регионални цели на мандата 2007—2013 г. и съответстващите показатели за изпълнение, които предстои да бъдат определени от ЕИБ (предстои да се извърши в сътрудничество с отдела за оценка на ЕИБ и службите на Комисията).При тези оценки добавената стойност на операциите на ЕИБ ще бъде измервана спрямо три елемента: подкрепа на политическите цели на ЕС, качество на самите проекти и алтернативни източници за финансиране.a) анализ на финансовите нужди на бенефициерите, техния капацитет за усвояване и наличието на други източници на частно и публично финансиране за съответните инструменти;б) оценка на сътрудничеството и съгласуваност на действията между ЕИБ и Комисията;в) оценка на сътрудничеството и синергиите между ЕИБ и международни и двустранни финансови институции и агенции.--------------------------------------------------


title: Решение (ЕС) 2015/453 на Съвета от 16 март 2015 година за назначаване на член от Дания и заместник-член от Германия в управителния съвет на Европейската агенция за безопасност и здраве при работа

text:
               19.3.2015

               BG

               Официален вестник на Европейския съюз

               L 75/18

         РЕШЕНИЕ (ЕС) 2015/453 НА СЪВЕТА
   от 16 март 2015 година
   за назначаване на член от Дания и заместник-член от Германия в управителния съвет на Европейската агенция за безопасност и здраве при работа
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъците на кандидатите, представени на Съвета от правителствата на държавите членки и от организациите на работниците и на работодателите,
   като взе предвид списъците на членовете и заместник-членовете на Консултативния комитет за безопасност и здраве на работното място,
   като има предвид, че:

               (1)

               С решенията си от 2 декември 2013 г. (2), 12 юни 2014 г. (3), 18 ноември 2014 г. (4) и 15 декември 2014 г. (5) Съветът назначи членовете и заместник-членовете на управителния съвет на Европейската агенция за безопасност и здраве при работа за периода до 7 ноември 2016 г.

               (2)

               Организацията на работниците „Европейска конфедерация на профсъюзите“ (ETUC) и организацията на работодателите BUSINESSEUROPE представиха кандидатури за заемане на две длъжности,

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-член на управителния съвет на Европейската агенция за безопасност и здраве при работа за периода до 7 ноември 2016 г.:
   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Заместник-член

               Германия

               Г-жа Susanne JASPER

         III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Дания

               Г-жа Lena SØBY

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 16 март 2015 година.

            За Съвета

            Председател

         J. DŪKLAVS

      (1)  ОВ L 216, 20.8.1994 г., стр. 1.

      (2)  Решение на Съвета от 2 декември 2013 г. за назначаване на членове и заместник-членове на управителния съвет на Европейската агенция за безопасност и здраве при работа (ОВ C 360, 10.12.2013 г., стр. 8).

      (3)  Решение на Съвета от 12 юни 2014 г. за назначаване на членове и заместник-членове от Литва и Малта в управителния съвет на Европейската агенция за безопасност и здраве при работа (ОВ C 182, 14.6.2014 г., стр. 14); Решение на Съвета от 12 юни 2014 г. за назначаване на членове и заместник-членове от Франция в управителния съвет на Европейската агенция за безопасност и здраве при работа (ОВ C 186, 18.6.2014 г., стр. 5).

      (4)  Решение на Съвета от 18 ноември 2014 г. за назначаване на член и заместник-член от Латвия в управителния съвет на Европейската агенция за безопасност и здраве при работа (ОВ C 420, 22.11.2014 г., стр. 6).

      (5)  Решение на Съвета от 15 декември 2014 г. за назначаване на член от Германия в Управителния съвет на Европейската агенция за безопасност и здраве при работа (ОВ C 453, 17.12.2014 г., стр. 2).


title: 2014/587/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2012 година

text:
               5.9.2014

               BG

               Официален вестник на Европейския съюз

               L 266/227

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2012 година
   (2014/587/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за застраховане и професионално пенсионно осигуряване за финансовата 2012 година,

               —

               като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2012 година, придружен от отговорите на Органа (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване) (4), и по-специално член 64 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A7-0232/2014),

               1.

               Освобождава от отговорност изпълнителния директор на Европейския орган за застраховане и професионално пенсионно осигуряване във връзка с изпълнението на бюджета на Органа за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 134.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 48.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


               19.5.2016

               BG

               Официален вестник на Европейския съюз

               C 181/95

         P7_TA(2013)0404
   Междуинституционално споразумение между Европейския парламент и ЕЦБ относно сътрудничеството по процедурите, свързани с единния надзорен механизъм
   Решение на Европейския парламент от 9 октомври 2013 г. относно сключването на Междуинституционално споразумение между Европейския парламент и Европейската централна банка относно практическите условия и ред за упражняването на демократичната отчетност и надзора над изпълнението на задачите, възложени на Европейската централна банка в рамките на единния надзорен механизъм (2013/2198(ACI))
   (2016/C 181/18)

      Европейският парламент,

               —

               като взе предвид писмото на своя председател от 12 септември 2013 г.,

               —

               като взе предвид проекта на Междуинституционално споразумение между Европейския парламент и Европейската централна банка относно практическите условия и ред за упражняването на демократичната отчетност и надзора над изпълнението на задачите, възложени на Европейската централна банка в рамките на единния надзорен механизъм,

               —

               като взе предвид Договора за Европейския съюз,

               —

               като взе предвид Договора за функционирането на Европейския съюз, и по-специално член 127, параграф 6, член 284, параграф 3, втора алинея и член 295 от него,

               —

               като взе предвид своята позиция, приета на 12 септември 2013 г. с оглед приемането на регламента на Съвета за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1) и доклада на комисията по икономически и парични въпроси, както и становището на комисията по конституционни въпроси относно предложението за регламент (2),

               —

               като взе предвид декларацията на председателя на Европейския парламент и на председателя на Европейската централна банка от 12 септември 2013 г. при провеждането на гласуване в Европейския парламент във връзка с приемането на Регламент на Съвета за възлагане на Европейската централна банка на конкретни задачи относно политиките, свързани с пруденциалния надзор над кредитните институции (3),

               —

               като взе предвид член 127, параграф 1 и член 46, параграф 1 от своя правилник,

               —

               като взе предвид доклада на комисията по конституционни въпроси (A7-0302/2013),

               1.

               Одобрява сключването на споразумението по-долу и решава да го приложи към своя Правилник за дейността;

               2.

               Възлага на своя председател да подпише споразумението с председателя на Съвета и да осигури неговото публикуване в Официален вестник на Европейския съюз;

               3.

               Възлага на своя председател да предаде за сведение настоящото решение, включително неговото приложение, на Съвета, на Комисията, на Европейската централна банка и на националните парламенти.

      (1)  Приети текстове, P7_TA(2013)0372.

      (2)  A7-0392/2012 (докладчик: Мариан Тисен и докладчик по становище: Андрю Дъф).

      (3)  Виж приложението към законодателната резолюция на Европейския парламент от 12 септември 2013 г. относно предложението за регламент (Приети текстове, (P7_TA(2013)0372).

      ПРИЛОЖЕНИЕ

         Mеждуинституционално споразумение между Европейския парламент и Европейската централна банка относно практическите условия и ред за упражняването на демократичната отчетност и надзора над изпълнението на задачите, възложени на Европейската централна банка в рамките на единния надзорен механизъм

         (Текстът на това приложение не е възпроизведен тук, тъй като той съответства на междуинституционалното споразумение, публикувано в ОВ L 320от 30 ноември 2013 г., стр. 1.)


title: Решение на Съвета от 25 октомври 2004 година относно подписването от името на Европейската общност на Конвенцията за засилване на функциите на Интерамериканската комисия за тропическа риба тон, създадена по силата на Конвенцията от 1949 година между Съединените американски щати и Република Коста Рика („Конвенцията от Антигуа“)

text:
Важна правна забележка

|

32005D0026

Официален вестник n° L 015 , 19/01/2005 стр. 0009 - 0009 Официален вестник n° L 159 , 13/06/2006 стр. 0041 - 0041

		20041025Решение на Съветаот 25 октомври 2004 годинаотносно подписването от името на Европейската общност на Конвенцията за засилване на функциите на Интерамериканската комисия за тропическа риба тон, създадена по силата на Конвенцията от 1949 година между Съединените американски щати и Република Коста Рика ("Конвенцията от Антигуа")(2005/26/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 във връзка с първото изречение на първата алинея на член 300, параграф 2 от него,като взе предвид предложението на Комисията,като има предвид, че:(1) Европейската общност притежава изключителна компетентност да приема мерки по опазването и управлението на рибните ресурси и да сключва споразумения с други държави и международни организации.(2) Общността е договаряща страна по Конвенцията на ООН по международно морско право, която изисква всички членове на международната общност да си сътрудничат при опазването и управлението на морските биологични ресурси.(3) Общността е подписала и ратифицирала на 19 декември 2003 г. Споразумението относно изпълнението на разпоредбите на Конвенцията на ООН по международно морско право от 10 декември 1982 г. във връзка с опазването и управлението на разселващите се рибни популации и далечно мигриращите рибни популации [1].(4) Интерамериканската комисия за тропическа риба тон (IATTC) е създадена по силата на Конвенцията между Съединените американски щати и Република Коста Рика, сключена през 1949 г. По време на 61-вото си заседание през юни 1998 г., IATTC прие резолюция, с която Договарящите страни се съгласиха да съставят нова конвенция, с която да укрепят и засилят ролята на IATTC и да осъвременят нейния статут, в съответствие с нормите на международното морско право.(5) Общността беше поканена да вземе пълноправно участие в този процес от самото му начало и изигра активна роля в него. Процесът достигна кулминация с приемането на Конвенция за укрепване и засилване ролята на Интерамериканската комисия за тропическа риба тон, създадена по силата на Конвенцията от 1949 г. между Съединените американски щати и Република Коста Рика ("Конвенцията от Антигуа"), на 70-тото заседание на IATTC, проведено от 24 до 27 юни 2003 г. в Антигуа, Гватемала.(6) Конвенцията от Антигуа беше открита за подписване на 14 ноември 2003 г. във Вашингтон, окръг Колумбия, Съединени американски щати, и ще остане открита до 31 декември 2004 г., съгласно член ХХVII от нея.(7) Конвенцията от Антигуа е открита за подписване от Общността съгласно член ХХVII, параграф 1, буква в) от нея.(8) Рибарите от Общността извършват дейността си в района на Конвенцията от Антигуа. В тази връзка Общността е заинтересована да стане член на IATTC. Следователно Общността следва да подпише Конвенцията от Антигуа,РЕШИ:Член 1От името на Общността се одобрява подписването на Конвенцията за укрепване и засилване ролята на Интерамериканската комисия за тропическа риба тон, създадена по силата на Конвенцията от 1949 г. между Съединените американски щати и Република Коста Рика ("Конвенцията от Антигуа"), при условията на решение на Съвета относно сключването на посочената Конвенция.Текстът на Конвенцията от Антигуа се прилага към настоящото решение.Член 2С настоящото председателят на Съвета се упълномощава да посочи лице(лица), имащо(и) правото да подпишат Конвенцията от Антигуа от името на Общността, при условие на нейното сключване.Съставено в Люксембург на 25 октомври 2004 година.За СъветаПредседателR. Verdonk[1] ОВ L 189, 3.7.1998 г., стр. 17.--------------------------------------------------


title: 2012/143/ЕС: Решение на Съвета от 14 февруари 2012 година относно позицията на Европейския съюз по отношение на проекта на правило на Икономическата комисия за Европа на Организацията на обединените нации относно безопасността на пешеходците и проекта на правило на Икономическата комисия за Европа на Организацията на обединените нации относно светодиодните (LED) светлинни източници

text:
               9.3.2012

               BG

               Официален вестник на Европейския съюз

               L 71/3

         РЕШЕНИЕ НА СЪВЕТА
   от 14 февруари 2012 година
   относно позицията на Европейския съюз по отношение на проекта на правило на Икономическата комисия за Европа на Организацията на обединените нации относно безопасността на пешеходците и проекта на правило на Икономическата комисия за Европа на Организацията на обединените нации относно светодиодните (LED) светлинни източници
   (2012/143/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (1), и по-специално член 4, параграф 2, второ тире от него,
   като взе предвид предложението на Европейската комисия,
   като взе предвид одобрението на Европейския парламент (2),
   като има предвид, че:

               (1)

               Със стандартизираните изисквания в проекта на правило на Икономическата комисия за Европа на Организацията на обединените нации (ИКЕ на ООН) относно единни предписания за одобрението на моторни превозни средства по отношение на тяхното функциониране с оглед безопасността на пешеходците (3) и проекта на правило на ИКЕ на ООН относно единни предписания за одобрението на светодиодните (LED) светлинни източници за употреба в одобрени устройства за светлинна сигнализация в задвижвани с двигател превозни средства и техните ремаркета (4) се цели премахването на техническите бариери пред търговията с моторни превозни средства между договарящите страни по ревизираното споразумение от 1958 г., като се гарантира, че тези превозни средства осигуряват висока степен на безопасност и защита.

               (2)

               Целесъобразно е да се определи позицията на Съюза по отношение на тези проекти на правила и впоследствие да се предвиди Съюзът, представляван от Комисията, да гласува в подкрепа на тези проекти.

               (3)

               Проектите на правила относно безопасността на пешеходците и относно светодиодните (LED) светлинни източници следва да бъдат включени в системата за ЕС одобрение на типа на моторни превозни средства,

         ПРИЕ НАСТОЯЩОТО РЕШЕНИЕ:
   Член 1
   Проектът на правило на ИКЕ на ООН относно единни предписания за одобрението на моторни превозни средства по отношение на тяхното функциониране с оглед безопасността на пешеходците, съдържащ се в документ ЕСЕ TRANS/WP.29/2010/127, се одобрява.
   Член 2
   Проектът на правило на ИКЕ на ООН относно единни предписания за одобрението на светодиодните (LED) светлинни източници за употреба в одобрени устройства за светлинна сигнализация в задвижвани с двигател превозни средства и техните ремаркета, съдържащ се в документ ECE TRANS/WP.29/2010/44, заедно с поправката му, се одобрява.
   Член 3
   На предстоящото заседание на Административния комитет на Световния форум на ИКЕ на ООН за хармонизация на правилата за превозните средства Съюзът, представляван от Комисията, гласува в подкрепа на проектите на правила на ИКЕ на ООН, посочени в членове 1 и 2.
   Член 4
   В съответствие с членове 35 и 36 от Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (5) се признава еквивалентността на изискванията на проекта на правило на ИКЕ на ООН относно единни предписания за одобрението на моторни превозни средства по отношение на тяхното функциониране с оглед безопасността на пешеходците и изискванията, определени в приложение I, точки 3.1, 3.3, 3.4 и 3.5 от Регламент (ЕО) № 78/2009 на Европейския парламент и на Съвета от 14 януари 2009 г. относно типовото одобрение на моторни превозни средства по отношение на защитата на пешеходците и на останалите уязвими участници в движението по пътищата (6).
   Член 5
   Проектите на правила на ИКЕ на ООН, посочени в членове 1 и 2, стават част от системата за ЕС одобрение на типа на моторни превозни средства.
   Член 6
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 14 февруари 2012 година.

            За Съвета

            Председател

         M. LIDEGAARD

      (1)  ОВ L 346, 17.12.1997 г., стр. 78.

      (2)  Одобрение от 19 януари 2012 г. (все още непубликувано в Официален вестник).

      (3)  Документ ECE TRANS/WP.29/2010/127 на ИКЕ на ООН.

      (4)  Документ ECE TRANS/WP.29/2010/44 на ИКЕ на ООН.

      (5)  ОВ L 263, 9.10.2007 г., стр. 1.

      (6)  ОВ L 35, 4.2.2009 г., стр. 1.


title: 2012/611/ЕС: Решение на Европейския парламент от 10 май 2012 година относно приключването на сметките на съвместното предприятие „Горивни клетки и водород“ за финансовата 2010 година

text:
               17.10.2012

               BG

               Официален вестник на Европейския съюз

               L 286/333

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на съвместното предприятие „Горивни клетки и водород“ за финансовата 2010 година
   (2012/611/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Горивни клетки и водород“ за финансовата 2010 година,

               —

               като взе предвид доклада на Сметната палата относно годишните отчети на съвместното предприятие „Горивни клетки и водород“ за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 521/2008 на Съвета от 30 май 2008 г. за създаване на съвместно предприятие „Горивни клетки и водород“ (3),

               —

               като взе предвид Регламент (ЕС) № 1183/2011 на Съвета от 14 ноември 2011 г. за изменение на Регламент (ЕО) № 521/2008 за създаване на съвместно предприятие „Горивни клетки и водород“ (4),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0110/2012),

               1.

               Одобрява приключването на сметките на съвместното предприятие „Горивни клетки и водород“ за финансовата 2010 година.

               2.

               Възлага на своя председател да предаде настоящото решение на изпълнителния директор на съвместното предприятие „Горивни клетки и водород“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стp. 40.

      (2)  ОВ L 248, 16.9.2002 г., стр. 1.

      (3)  ОВ L 153, 12.6.2008 г., стр. 1.

      (4)  ОВ L 302, 19.11.2011 г., стр. 3.

      (5)  ОВ L 357, 31.12.2002 г., стр. 72.